Javaslat A TANÁCS RENDELETE az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló 1257/1999/EK rendelet módosításáról

(előterjesztő: a Bizottság)

INDOKLÁS

Cette proposition de rčglement du Conseil modifie l'article 47 bis du rčglement (CE) n° 1257/1999 du Conseil afin d'éviter une différence de traitement entre les Etats membres de la Communauté dans sa composition au 30 avril 2004 et les Etats membres qui ont adhéré au 1er mai 2004 en ce qui concerne le taux de participation par la mesures agro-environnementales financičre applicable pour ces derniers Etats membres. Le taux sera aligné, ŕ partir de la date d'adhésion (1er mai 2004), sur celui applicable pour les Etats membres de la Communauté dans sa composition au 30 avril 2004.

La mesure proposée n'entraîne pas de dépenses supplémentaires pour le budget de la Communauté.

2004/0234(CNS)

Javaslat A TANÁCS RENDELETE az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló 1257/1999/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 36. és 37. cikkére,

tekintettel a Bizottság javaslatára,

tekintettel az Európai Parlament véleményére,

mivel:

(1) Az 1257/1999/EK tanácsi rendelet [1] 1783/2003/EK rendelettel [2] módosított szövegének 47. cikke (2) bekezdése második albekezdésének harmadik francia bekezdése előírja, hogy az agrár-környezetvédelmi intézkedések esetében a közösségi pénzügyi hozzájárulás az 1. célkitűzés alá tartozó térségek esetében legfeljebb 85 %, az egyéb térségekben legfeljebb 60 % lehet.

[1] HL L 160., 1999.6.26., 80. o. A legutóbb az 583/2004/EK rendelettel (HL L 91., 2004.3.30., 1. o.) módosított rendelet.

[2] HL L 270., 2003.10.21., 70. o.

(2) A 2004. május 1-jén csatlakozott országok számára különleges pénzügyi rendelkezéseket kilátásba helyező 1257/1999/EK rendelet 47a. cikkének (3) bekezdése meghatározza, hogy a fenti rendelet 47. cikke nem vonatkozik a 47a. cikk (1) bekezdésére irányuló intézkedések finanszírozására - az agrár-környezetvédelmi intézkedések ezen intézkedések közé tartoznak. Ezen intézkedésekre vonatkozóan a közösségi pénzügyi hozzájárulás a 47b. cikk (1) bekezdésében előírtaknak megfelelően az 1. célkitűzés alá tartozó térségek esetében 80 % lehet.

(3) A Közösség 2004. április 30-án meglévő tagállamai és a 2004. május 1-jén csatlakozott tagállamok közötti elbánásmódbeli különbségek elkerülése érdekében az 1. célkitűzés alá tartozó térségek agrár-környezetvédelmi intézkedéseinek finanszírozására vonatkozóan, a fenti csatlakozási dátumtól számítva az új tagállamokra alkalmazandó pénzügyi hozzájárulási arányt az 1257/1999/EK rendelet 47. cikke (2) bekezdése második albekezdésének harmadik francia bekezdése értelmében össze kell hangolni a régi tagállamokra alkalmazandó aránnyal.

(4) Ebből következően szükséges a 1257/1999/EK rendelet módosítása,

ELFOGADTA EZT A RENDELETET:

1. cikk

Az 1257/1999/EK rendelet 47a. cikke (3) bekezdésében a b) pont szövegének helyébe a következő kerül:

,b) e rendelet 35. cikke (1) bekezdése, 35. cikke (2) bekezdésének második francia bekezdése, 36. cikke (2) bekezdése és 47. cikke, a (2) bekezdés második albekezdésének harmadik francia bekezdésének kivételével."

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ezt a rendeletet 2004. május 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök